ddrg/super_eurlex huggingface dataset:
(6)

Kuna Ühendkuningriik ei ole teatanud nõukogule oma soovist osaleda nõukogu otsustes 2008/615/JSK, (1) 2008/616/JSK (2) ja nõukogu raamotsuses 2009/905/JSK (3) („Prümi otsused”), siis lõpetatakse nende kohaldamine Ühendkuningriigi suhtes 1. detsembril 2014. Võttes siiski arvesse Prümi otsuste praktilist ja tegevusega seotud tähtsust liidu jaoks avaliku julgeoleku ning eelkõige õiguskaitse ja kuritegude ennetamise, avastamise ja uurimise seisukohast, on nõukogu oma otsuses 2014/836/EL (4) sätestanud, et Ühendkuningriik kohustub läbi viima igakülgse tasuvuse ja rakendamise analüüsi, et hinnata Prümi otsustega taasühinemise väärtust ja sellest saadavat praktilist kasu ning selleks vajalikke samme, kusjuures analüüsi tulemused avaldatakse 30. septembriks 2015. Juhul kui tasuvuse ja rakendamise analüüs lubab positiivseid tulemusi, langetab Ühendkuningriik vastavalt protokolli nr 36 artikli 10 lõikele 5 31. detsembriks 2015 otsuse selle kohta, kas ta teatab nõukogule järgneva nelja nädala jooksul oma soovist osaleda Prümi otsustes.
(6)

Komisjon on koostöös Itaaliaga need meetmed läbi vaadanud ja leidnud, et liikmesriigi pädeva asutuse kehtestatud tsoonide piirid on piisavalt kaugel ettevõttest, kus haiguspuhang kinnitust leidis.
(3)

Selleks et liidu laevad saaksid kalapüügitegevust jätkata, on protokolli artikliga 15 ette nähtud, et kumbki lepinguosaline võib protokolli kohaldada ajutiselt alates selle allkirjastamise kuupäevast ja kõige varem alates 1. jaanuarist 2015.
(5)

Käesolev otsus on oma olemuselt üleminekuotsus, kuna see võetakse vastu selleks, et käsitleda konkreetset õiguslikku probleemi, nimelt lahknevust Regioonide Komitee liikmete koguarvu, mis tuleneb eespool nimetatud järjestikustest valitsustevahelistest konverentsidest, ja ELi toimimise lepingu artiklis 305 sätestatud suurima liikmete arvu vahel.
(4)

Jaapani õigusaktide kohaselt tohtisid tunnistuse taotlejad sooritada meresõidupraktika laeva pardal, millel nõutav koguvõimsus või mahutavus on väiksem, kui väljaantava tunnistuse vastav ülemmäär, või isegi kala- või rannavalvelaeval. Selleks et tagada seda liiki meresõidupraktika vastavus taotletavale tunnistusele ning et meresõidupraktika käigus omandatakse kõik vajalikud pädevused, kohaldasid ametiasutused teatavaid kriteeriume nende kandidaatide suhtes, kes olid sooritanud 12-kuulise meresõidupraktika, mis oli osa heakskiidetud väljaõppest. Analüüsides aga Jaapani ametiasutuste esitatud dokumente, selgus, et ametiasutused ei taga, et kandidaatide puhul, kes on sooritanud 36-kuulise meresõidupraktika, on seda liiki meresõidupraktika vastavuses taotletava tunnistusega, ja et nad on selle käigus omandanud kõik vajalikud pädevused. Samuti selgus, et ametiasutused ei taga, et seda liiki meresõidupraktika on vastavuses taotletava tunnistusega ning et selle meresõidupraktika käigus omandatakse kõik vajalikud pädevused, kui tegemist on tunnistuse kehtivuse pikendamise või kutsekvalifikatsiooni tõstva tunnistuse kinnitamisega (see kehtib kõigi tunnistuse taotlejate kohta).
(3)

Ametlik vastuväide põhineb standardi sätete 4.2.4 „Sisendava seiskamisseadis” ja 4.3.3 „Söötmis- ja hakkeosadega seotud ohud” puudustel, nimelt et see ei kata piisavalt direktiivi 2006/42/EÜ I lisas sätestatud olulisi tervisekaitse- ja ohutusnõudeid, kuna standardis ei võeta piisavalt arvesse võimalust, et puiduhakkuri käitaja võib takerduda masina liikuvate osade külge ja lohiseda selle tagajärjel masina ohtlike liikuvate osade poole, ilma et tal oleks võimalik käivitada hädaseiskamise funktsioon.
(7)

Direktiivi 2003/96/EÜ artikli 19 lõikest 2 tuleneb, et kõik selle artikli alusel antavad load peavad olema ajaliselt rangelt piiritletud. Selleks et anda asjaomastele ettevõtjatele piisaval määral kindlust ja piisavalt aega, et viia lõpule miinidest veel puhastamata alade vähendamise protsess, tuleks luba anda kuueks aastaks.
(222)

Pärast avalikustamist väitsid kaks valimisse kaasatud India eksportivat tootjat, et Mahārāshtra valitsuse pakutavat ergutussüsteemi allkava ei kohaldata polüesterstaapelkiu valmistamise, tootmise ja ekspordi etappide suhtes ei otseselt ega kaudselt ning et sellest saadav kasu sõltub makstud riiklike maksude summast. Lisaks väitsid nad, et kava eesmärk ei ole võimaldada eksportivatel tootjatel saada kasu, vaid hüvitada piirkonna mahajäämusest tulenevad kulud, ning et seega ei saa kava tasakaalustada. Peale selle väitsid nad, et kava tuleks käsitada pigem kapitalitoetuse kui korduva subsiidiumina ning et kokku saadud kasu tuleks jaotada subsideeritud kapitali tavapärasele amortisatsiooniajale. Selles küsimuses näitas uurimine, et toetust makstakse kord aastas toetuskõlblike investeeringute eest, milleks on ehitustegevuse, tehase ja seadmetega seotud kulud, nagu on märgitud põhjenduses 220. Sellised investeeringud on otseselt seotud polüesterstaapelkiuga. Ainuüksi see, et iga-aastane summa, mida saab taotleda, on piiratud Mahārāshtra valitsusele samal perioodil makstud riiklike maksude summaga, ei muuda asjaolu, et Mahārāshtra valitsuse iga-aastane toetus on India valitsuse rahaline toetus, millest uurimisalused eksportivad tootjad saavad kasu. Lisaks ei vasta iga-aastane toetus kapitalitoetuse kriteeriumidele, isegi kui sellise toetuse alus on investeering kapitalikaupadesse. Seetõttu ei võetud seda väidet arvesse.
(35)

Hispaania on teinud tihedat Bursaphelenchus xylophilus'e kontrolli Portugaliga piirnevatel aladel — Andaluusia, Castilla y Leóni, Extremadura ja Galiitsia autonoomses piirkonnas, kontrollides ka sellest kahjulikust organimist puutumata alasid. Eesmärgiks on range järelevalve haiguse varaseks avastamiseks ja kõrvaldamiseks konkreetsetes piirkondades, et kaitsta ELi ülejäänud territooriumi. Hispaania on juba eraldanud olulisi ressursse kolme eraldiseisva, Castilla y Leónis, Extremaduras ja Galiitsias esinenud Bursaphelenchus xylophilus'e puhangu tõrjeks. Arvestades Bursaphelenchus xylophilus'e ohtlikku mõju okaspuudele ja okaspuupuidule, kahjuliku organismi kiiret levikut ning selle võimalikku mõju ELi metsatööstusele ja rahvusvahelisele puidukaubandusele, on see tegevus sisuliselt kavandatud kaitsma nii Hispaania territooriumi kui ka muud ELi territooriumi. Seepärast on asjakohane kohaldada selle taotluse suhtes ELi rahalise toetuse kõrgemat määra, käesoleval juhul 75 %.
(13)

OAL ja OAS on likvideerimisel ning avatud, läbipaistva ja mittediskrimineeriva pakkumismenetluse käigus on teatavad põhivarad mitmetele ostjatele turuhinnaga üle kantud vastavalt komisjoni 17. septembri 2008. aasta otsusele K(2008) 5074. Lisaks on enamus OALi ja OASi varadest müüdud ning vähene allesjäänud vara on müügis. Kuna likvideerimisel olevad äriühingud ei osale enam äritegevuses, siis on ebatõenäoline, et nad seda tulevikus taas tegema hakkavad.
(17)

OAL ja OAS on likvideerimisel ja teatavad põhivarad on avatud, läbipaistva ja mittediskrimineeriva pakkumismenetluse käigus mitmele ostjale turuhinnaga üle kantud vastavalt 17. septembri 2008. aasta komisjoni otsusele K(2008) 5074. Enamus OALi ja OASi varadest on müüdud ja ülejäänud vara on müügis. Kuna likvideerimisel olevad äriühingud ei osale enam äritegevuses, on ebatõenäoline, et nad seda tulevikus taas tegema hakkavad.
ET Euroopa Liidu Teataja L 358/47

KOMISJONI RAKENDUSOTSUS,

11. detsember 2014,

millega lubatakse Euroopa Parlamendi ja nõukogu määruse (EÜ) nr 258/97 kohaselt toidu uuendkoostisosana turule lasta metüülvinüüleetri ja maleiinanhüdriidi kopolümeer

(teatavaks tehtud numbri C(2014) 9333 all)

(Ainult ingliskeelne tekst on autentne)

(2014/905/EL)

EUROOPA KOMISJON,

võttes arvesse Euroopa Liidu toimimise lepingut,

võttes arvesse Euroopa Parlamendi ja nõukogu 27. jaanuari 1997. aasta määrust (EÜ) nr 258/97 uuendtoidu ja toidu uuendkoostisosade kohta, (1) eriti selle artiklit 7,

ning arvestades järgmist:

(1) 30. juunil 2008 esitas äriühing Reading Scientific Services Ltd Madalmaade pädevale ametiasutusele taotluse metüülvinüüleetri ja maleiinanhüdriidi kopolümeeri turule laskmiseks toidu uuendkoostisosana kasutamiseks närimiskummialusena.

(2) Madalmaade pädev toiduhindamisasutus esitas 14. juulil 2011 esialgse hindamisaruande. Kõnealuses aruandes jõuti järeldusele, et metüülvinüüleetri ja maleiinanhüdriidi kopolümeer vastab määruse (EÜ) nr 258/97 artikli 3 lõikes 1 sätestatud kriteeriumidele.

(3) Euroopa Komisjon edastas esmase hindamisaruande teistele liikmesriikidele 18. augustil 2011.

(4) Määruse (EÜ) nr 258/97 artikli 6 lõike 4 esimeses lõigus ettenähtud 60 päeva jooksul esitati põhjendatud vastuväiteid.

(5) 12. juunil 2012 küsis komisjon Euroopa Toiduohutusameti (edaspidi „toiduohutusamet”) arvamust ja palus toiduohutusametil määruse (EÜ) nr 258/97 kohaselt täiendavalt hinnata metüülvinüüleetri ja maleiinanhüdriidi kopolümeeri kasutamist toidu koostisosana.

(6) 10. oktoobril 2013 võttis toiduohutusamet vastu teadusliku arvamuse metüülvinüüleetri ja maleiinanhüdriidi kopolümeeri (närimiskummialus) ohutuse kohta toidu uuendkoostisosana (2) kasutamisel, väites, et kavandatud kasutusviiside ja koguste juures on metüülvinüüleetri ja maleiinanhüdriidi kopolümeer ohutu.

(7) Teaduslikus arvamuses on esitatud piisavalt tõendeid, mis kinnitavad, et metüülvinüüleetri ja maleiinanhüdriidi kopolümeeri kasutamine närimiskummialusena kavandatud viisil ja kogustes vastab määruse (EÜ) nr 258/97 artikli 3 lõikes 1 sätestatud kriteeriumidele.

(8) Käesoleva otsusega ettenähtud meetmed on kooskõlas alalise taime-, looma-, toidu- ja söödakomitee arvamusega,

ON VASTU VÕTNUD KÄESOLEVA OTSUSE:

Artikkel 1

Lisas kirjeldatud metüülvinüüleetri ja maleiinanhüdriidi kopolümeeri võib lasta Euroopa Liidu turule toidu uuendkoostisosana kasutamiseks närimiskummialusena ning selle sisaldus valmis närimiskummis võib olla kuni 2 %.

Artikkel 2

Käesoleva otsusega lubatud uue närimiskummialuse nimetus seda sisaldava toiduaine etiketil on „närimiskummialus (sisaldab metüülvinüüleetri ja maleiinanhüdriidi kopolümeeri)” või „närimiskummialus (sisaldab CASi nr 9011-16-9)”.

Artikkel 3

Käesolev otsus on adresseeritud äriühingule Reading Scientific Services Ltd, The Lord Zuckerman Research Centre, Whiteknights Campus, Pepper lane, Reading, RG6 6LA, Ühendkuningriik.

Brüssel, 11. detsember 2014 Komisjoni nimel komisjoni liige Vytenis ANDRIUKAITIS

(1) EÜT L 43, 14.2.1997, lk 1.

(2) EFSA Journal (2013);11(10):3423.
ET Euroopa Liidu Teataja L 48/8

EUROOPA PARLAMENDI JA NÕUKOGU OTSUS,

20. november 2013,

paindlikkusinstrumendi kasutuselevõtmise kohta

(2014/94/EL)

EUROOPA PARLAMENT JA EUROOPA LIIDU NÕUKOGU,

võttes arvesse 17. mai 2006. aasta institutsioonidevahelist kokkulepet Euroopa Parlamendi, nõukogu ja komisjoni vahel eelarvedistsipliini ja usaldusväärse finantsjuhtimise kohta, (1) eriti selle punkti 27,

võttes arvesse Euroopa Komisjoni ettepanekut,

arvestades, et pärast kõigi võimaluste uurimist jaotada assigneeringud ümber rubriigi 1b piires on selge, et kasutusele on vaja võtta paindlikkusinstrument, et täiendada liidu 2013. aasta üldeelarvet üle rubriigi 1b ülemmäära summas 134 049 037 eurot Euroopa Sotsiaalfondi rahastamiseks, et suurendada 2013. aasta eraldisi Prantsusmaale, Itaaliale ja Hispaaniale kogusummas 150 miljonit eurot.

ON VASTU VÕTNUD KÄESOLEVA OTSUSE:

Artikkel 1

Euroopa Liidu 2013. aasta üldeelarves kasutatakse paindlikkusinstrumenti, et teha kättesaadavaks 134 049 037 miljonit eurot kulukohustuste assigneeringutena rubriigis 1b.

Seda summat kasutatakse Euroopa Sotsiaalfondi täiendavaks rahastamiseks rubriigis 1b.

Artikkel 2

Käesolev otsus avaldatakse Euroopa Liidu Teatajas.

Strasbourg, 20. november 2013 Euroopa Parlamendi nimel president M. SCHULZ Nõukogu nimel eesistuja V. LEŠKEVIČIUS

(1) ELT C 139, 14.6.2006, lk 1.
(2)

Üldine arusaamine üldjuhtimisest ja eetikareeglitest on viimastel aastatel suurenenud. Ühtse järelevalvemehhanismi asutamisega on juhtimisküsimused muutunud EKP jaoks üha olulisemaks. Suurenenud üldisest arusaamisest ja tähelepanust tulenevalt peab EKP kehtestama tõhusaimad eetikareeglid ja neist rangelt kinni pidama, et tagada EKP usaldusväärsus ja vältida maineriski.
(2)

Euroopa Keskpankade Süsteemi ja Euroopa Keskpanga põhikirja (edaspidi „EKPSi põhikiri”) artikli 48.1 kohaselt maksab selle liikmesriigi keskpank, mille suhtes kehtestatud erand on tühistatud, oma osa Euroopa Keskpanga (EKP) märgitud kapitalist sisse samaväärselt teiste eurot rahaühikuna kasutavate liikmesriikide keskpankadega. Teiste liikmesriikide, mille rahaühik on euro, keskpangad on maksnud oma osa EKP kapitalis sisse täies ulatuses (3). Otsuse EKP/2013/28 (4) artikli 2 kohaselt on Lietuvos bankase osakaal EKP kapitali märkimise aluses 0,4132 %. Lietuvos bankas on oma osa EKP kapitalis osaliselt sisse maksnud otsuse EKP/2013/31 (5) artikli 1 kohaselt. Seega on maksmata osa 43 051 594,36 eurot, mis saadakse, korrutades EKP märgitud kapital (10 825 007 069,61 eurot) Lietuvos bankase osakaaluga kapitali märkimises (0,4132 %), millest lahutatakse EKP märgitud kapitali sissemakstud osa.
8)

Kui varaga tagatud väärtpaberite emissiooni tagavate rahavooge tekitavate varade krediidisaajad on asutatud või asuvad Kreekas või Küprosel, ei kohaldata asjaomaste varaga tagatud väärtpaberite suhtes punktis 1 sätestatud minimaalset krediidihinnangut juhul, kui nende suhtes kohaldatakse artikli 5 lõikes 2 sätestatud ostupiiranguid ning kui nad vastavad kõikidele muudele varaga tagatud väärtpaberite ostukava kohaselt ostudele kohaldatavatele kõlblikkuskriteeriumidele ning järgmistele täiendavatele nõuetele: a) Kreeka või Küprose valitsuse emiteeritud või tagatud turukõlblike võlainstrumentide tagatiskõlblikkuse hindamiseks kasutatavat eurosüsteemi krediidikvaliteedi läve ei kohaldata vastavalt suunise EKP/2014/31 artikli 8 lõikele 2; b) varaga tagatud väärtpaberitel on kaks avalikku krediidireitingut, mille on andnud kaks eurosüsteemi krediidihindamisraamistikus aktsepteeritud reitinguagentuuri asjaomases liikmesriigis varaga tagatud väärtpaberite emissioonidele kehtestatud maksimaalse krediidihinnangu tasemel; c) varaga tagatud väärtpaberite emissioon hõlmab olemasoleva krediidikvaliteedi parandamist (näiteks krediidikvaliteedi parandamine kõikides varaga tagatud väärtpaberite emissiooniosades, mis on allutatud varaga tagatud väärtpaberite ostukõlblikule emissiooniosale) vähemalt 25 % ulatuses kõikide varaga tagatud väärtpaberite emissiooniosade jäägist; d) investoriaruanded on kättesaadavad ja varaga tagatud väärtpabereid võib EKP hinnangul modelleerida tavapäraste vahenditega, mida kasutatakse kolmanda osapoole varaga tagatud väärtpaberite rahavoogude modelleerimiseks; e) allpool osutatud varaga tagatud väärtpaberite emissiooni osapoolte (kui asjakohane), v.a haldurid, kõrgeim krediidikvaliteedi hinnang vastab vähemalt eurosüsteemi ühtlustatud hindamisskaala krediidikvaliteedi astmele 3, mis hõlmab vähemalt ühte avalikku krediidireitingut, mille on andnud eurosüsteemi krediidihindamisraamistikus aktsepteeritud reitinguagentuur: i) emitendi kontopank, ii) emitendi kontopanga garant, iii) likviidsuse tagamise tehingu pakkuja, iv) riskiturbe osapool, v) makseagent ja vi) tagatud investeeringulepingu pakkuja. f) varaga tagatud väärtpaberite emissiooni jaoks on määratud asendusteenuse pakkuja.
(2)

Need läbirääkimised on edukalt lõpule viidud ning Euroopa Liidu ja Euroopa Aatomienergiaühenduse ning Šveitsi Konföderatsiooni vaheline teadus- ja tehnikakoostöö leping (mille kohaselt Šveitsi Konföderatsioon ühineb teadusuuringute ja innovatsiooni raamprogrammiga „Horisont 2020” ja kõnealust programmi täiendava Euroopa Aatomienergiaühenduse teadus- ja koolitusprogrammiga ning millega reguleeritakse Šveitsi Konföderatsiooni osalemist ühisettevõtte Fusion for Energy läbiviidavas ITERi tegevuses) tuleks allkirjastada ja seda ajutiselt kohaldada kuni selle sõlmimiseks vajalike menetluste lõpuleviimiseni.
(2)

Selliste erimeetmete puhul tuleb arvesse võtta nende piirkondade eripära ja piiranguid, kahjustamata sealjuures liidu õiguskorra terviklikkust ja ühtsust, sealhulgas siseturgu ja ühist poliitikat. Aluslepingu artiklis 349 osutatud liidu äärepoolseimaid alasid mõjutavate ebasoodsate tingimuste (kaugus, sõltumine toorainest ja elektrist, vajadus omada suuremaid varusid, väike kohalik turg, millele lisandub vähearenenud eksporditegevus jne) püsivus ja koosmõju põhjustavad kohalike toodete tootmiskulu ja omahinna suurenemist ja seda, et erimeetmete puudumisel on nad vähem konkurentsivõimelised kui väljastpoolt pärinevad tooted, isegi kui võtta arvesse veokulu Prantsusmaa ülemeredepartemangudesse. Seega on raskendatud kohaliku tootmise säilitamine. Seepärast on vaja võtta erimeetmeid, et tugevdada kohalikku tööstust ja parandada selle konkurentsivõimet. Kohapeal valmistatud toodete konkurentsivõime taastamiseks on Prantsusmaal nõukogu otsuse 2004/162/EÜ (1) kohaselt lubatud kohaldada kuni 31. detsembrini 2014 dokimaksuvabastusi või -vähendusi teatavatele toodetele, mis on valmistatud äärepoolseimates piirkondades Guadeloupe'is, Prantsuse Guajaanas, Martinique'is ja Réunionis ning pärast 1. jaanuari 2014 Mayotte'is. Kõnealuse otsuse lisas on esitatud nende toodete loetelu, mille suhtes saab kohaldada maksuvabastust või -vähendust. Olenevalt tootest ei või kohalike ja muude toodete maksumäära erinevus olla üle 10, 20 või 30 protsendipunkti.
26689 Apen 26160 Bad Zwischenahn 26188 Edewecht 26655 Westerstede

Alam-Saksimaal Ammerlandi kreisis Apeni, Bad Zwischenahni ja Edewechti vallas ja Westerstede linnas: Kreisi piiri ja Edamer Straße ristumispunkt, Edamer Straße, Hauptstraße, Auf der Loge, Zur Loge, Lienenweg, Zur Tonkuhle, Burgfelder Straße, Wischenweg, Querensteder Straße, Langer Damm, An den Feldkämpen, Pollerweg, Ocholter Straße, Westerstede Straße, Steegenweg, Rostruper Straße, Rüschendamm, Torsholter Hauptstraße, Südholter Straße, Westersteder Straße, Westerloyer Straße, Strohen, In der Loge, Buernstraße, Am Damm, Moorweg, Plackenweg, Ihausener Straße, Eibenstraße, Eichenstraße, Klauhörner Straße, Am Kanal, Aper Straße, Stahlwerkstraße, Ginsterweg, Am Uhlenmeer, Grüner Weg, Südgeorgsfehner Straße, Schmuggelpadd, Wasserzug Bitsche, kreisipiir, Hauptstraße, piki kreisi piiri kagu poole kuni kreisi piiri ja Edamer Straße ristumispunktini. Järelevalvetsoon hõlmab tsooni piiriks oleva mis tahes tänava mõlemal poolel olevaid kodulinnufarme.
(1)

Globaliseerumisega Kohanemise Euroopa Fond (edaspidi „fond”) on asutatud selleks, et osutada abi töötajatele, kes on koondatud, ja füüsilisest isikust ettevõtjatele, kes on lõpetanud oma tegevuse maailma kaubanduses globaliseerumise tõttu toimunud oluliste struktuurimuutuste tagajärjel, määruses (EÜ) nr 546/2009 (4) käsitletud ülemaailmse finants- ja majanduskriisi jätkumise tõttu või uue ülemaailmse finants- ja majanduskriisi tõttu, ning aidata neil tööturule tagasi pöörduda.
(1)

Globaliseerumisega Kohanemise Euroopa Fond („fond”) on asutatud selleks, et osutada abi töötajatele, kes on koondatud, ja füüsilisest isikust ettevõtjatele, kes on lõpetanud oma tegevuse maailma kaubanduses globaliseerumise tagajärjel toimunud oluliste struktuurimuutuste tagajärjel, määruses (EÜ) nr 546/2009 (4) käsitletud ülemaailmse finants- ja majanduskriisi jätkumise tõttu või uue ülemaailmse finants- ja majanduskriisi tagajärjel, ning aidata neil tööturule tagasi pöörduda.
(1)

Globaliseerumisega Kohanemise Euroopa Fond („fond”) on asutatud selleks, et osutada täiendavat abi töötajatele, kes on koondatud seoses globaliseerumisest tingitud oluliste struktuurimuutustega maailmakaubanduses, ja aidata neil tööturule tagasi pöörduda.
(1)

Globaliseerumisega Kohanemise Euroopa Fond (edaspidi „fond”) on asutatud selleks, et osutada abi töötajatele, kes on koondatud, ja füüsilisest isikust ettevõtjatele, kes on lõpetanud oma tegevuse maailma kaubanduses globaliseerumise tõttu toimunud oluliste struktuurimuutuste tagajärjel, Euroopa Parlamendi ja nõukogu määruses (EÜ) nr 546/2009 (4) käsitletud ülemaailmse finants- ja majanduskriisi jätkumise tõttu või uue ülemaailmse finants- ja majanduskriisi tõttu, ning aidata neil tööturule tagasi pöörduda.
(2)

Määruse (EL, Euratom) nr 1311/2013 artiklis 12 on sätestatud, et fondi kasutamise ülemmäär on 150 miljonit eurot aastas (2011. aasta hindades).
(1)

Globaliseerumisega Kohanemise Euroopa Fond (edaspidi „fond”) on asutatud selleks, et osutada täiendavat abi töötajatele, kes on koondatud globaliseerumise tagajärjel maailmakaubanduses toimunud oluliste struktuurimuutuste tõttu, ja aidata neil tööturule tagasi pöörduda.
(3)

Hispaania esitas 21. veebruaril 2014 taotluse, et saada fondist toetust seoses koondamistega (5) NACE Revision 2 osa 56 (toidu ja joogi serveerimine) (6) alla kuuluvas 661 ettevõttes Hispaania NUTS 2. tasandi piirkonnas Aragónis (ES24), ja täiendas seda lisateabega, nagu on ette nähtud määruse (EL) nr 1309/2013 artikli 8 lõikega 3. Taotlus vastab fondist antava rahalise toetuse kindlaksmääramise nõuetele, mis on sätestatud määruse (EL) nr 1309/2013 artiklis 13.
(1)

Globaliseerumisega Kohanemise Euroopa Fond (edaspidi „fond”) on asutatud selleks, et osutada täiendavat abi koondatud töötajatele ja füüsilisest isikust ettevõtjatele, kes on kaotanud töö seoses globaliseerumisest tingitud oluliste struktuurimuutustega maailmakaubanduses, ja aidata neil tööturule tagasi pöörduda.
(2)

Määruse (EL, Euratom) nr 1311/2013 artiklis 12 on sätestatud, et fond ei tohi ületada iga-aastast maksimaalset summat, milleks on 150 miljonit eurot (2011. aasta hindades).
(11)

Pidades silmas asjaolu, et Tuneesia maksebilansis on jätkuvalt märkimisväärne välisrahastuse puudujääk ka pärast IMFi ja teiste mitmepoolsete institutsioonide ressursside eraldamist ning seda vaatamata sellele, et Tuneesia on rakendanud jõulisi majanduse stabiliseerimis- ja reformikavasid, on liidu makromajanduslik finantsabi Tuneesiale (edaspidi „liidu makromajanduslik finantsabi”) praeguses erandlikus olukorras asjakohane, et toetada majanduse stabiliseerimist koostoimes IMFi programmiga. Liidu makromajanduslik finantsabi toetaks Tuneesia majanduse stabiliseerimist ja struktuurireformikava, täiendades IMFi rahastamisvahendeid.
(8)

Kõnealuste eesmärkide saavutamiseks on oluline, et tiitlit kandvad linnad püüaksid luua sidemeid ühest küljest oma kultuuri- ja loomesektorite ning teisest küljest muude sektorite, nagu haridus, teadustöö, keskkond, linnaarendus või kultuuriturism, vahel. Varasem kogemus on näidanud eelkõige seda, et meetmel „Euroopa kultuuripealinnad” on suur potentsiaal kohaliku arengu ja kultuuriturismi katalüsaatorina, nagu on välja toodud ka Euroopa Komisjoni 30. juuni 2010. aasta teatises „Euroopa kui maailma soosituim turismisihtkoht — uus Euroopa turismi tegevuskava”, mida nõukogu oma 12. oktoobri 2010. aasta järeldustes toetas ning mille Euroopa Parlament oma 27. septembri 2011. aasta resolutsioonis (7) heaks kiitis.
(9)

Arengukoostöö jätkuv toetamine on eluliselt tähtis kiirelt muutuvas maailmas. Ligikaudu 1,3 miljardit inimest elab endiselt äärmises vaesuses ja veelgi suurema hulga inimeste inimarenguga seotud vajadused ei ole täidetud. Riigisisene ebavõrdsus on kasvanud igas maailmanurgas. Looduskeskkond on üha suurema surve all ja kliimamuutuste tagajärjed on seadnud eriti tugeva löögi alla arenguriigid. Nimetatud raskused on üleilmsed ja omavahel seotud ning nendega peavad tegelema kõik riigid ühiselt.
(4)

Euroopa Ülemkogu kiitis 28.–29. juunil 2012 toimunud kohtumisel heaks majanduskasvu ja töökohtade loomise kokkuleppe, et soodustada arukat, jätkusuutlikku, kaasavat, ressursitõhusat ja töökohti loovat majanduskasvu. Sellega seoses rõhutas Euroopa Ülemkogu oma järeldustes lisaks sellele, et liidu tasandil on vaja võtta täiendavaid kiireloomulisi meetmeid, et edendada majanduskasvu ja töökohtade loomist, suurendada majanduse rahastamist ning muuta Euroopa tootmis- ja investeerimiskohana konkurentsivõimelisemaks ka seda, et tuleks arendada fondi tegevust, eelkõige mis puudutab selle riskikapitalialast tegevust, koostöös selliste olemasolevate riiklike struktuuridega nagu riiklikud tugipangad ja asutused.